paragraph_text: Logan: Wolverine (eng. Logan) je američki superherojski film iz 2017. s Hugh Jackmanom u glavnoj ulozi. To je deseti film u serijalu filmova X-Men te treći i posljednji dio trilogije Wolverine nakon X-Men Origins: Wolverine (2009.) i The Wolverine (2013.). Film, koji je inspiriran radnjom stripa "Old Man Logan" Marka Millara i Stevea McNivena, koji se temelji u alternativnoj budućnosti, prati ostarjelog Wolverinea i iznimno bolesnog Charlesa Xaviera koji čuvaju mladu mutantkinju po imenu Laura od zlikovca predvođenih Donald Pierceom i Zander Riceom. Film su producirali 20th Century Fox, Marvel Entertainment, TSG Entertainment i The Donners' Company, a distribuira 20th Century Fox. Režirao ga je James Mangold, koji je zajedno s Michaelom Greenom i Scottom Frankom napisao scenarij, prema vlastitoj priči. Osim Jackmana, u filmu glume i Patrick Stewart, Richard E. Grant, Boyd Holbrook, Stephen Merchant i Dafne Keen.